Marie Schlei

Marie Schlei opprinnelig Stabenow, (1919 –1983) var en tysk politiker (SPD) som fra 1976 til 1978 var minister for økonomisk samarbeid og utvikling, som den første kvinne i dette vervet.

Schlei ble født i Recz i Pommern, som da var tysk og bar navnet Reetz. Hennes mor var fabrikkarbeider og faren var kobber- og blikkenslager.  Faren var også sosialdemokrat. Etter middelsskole arbeidet hun først som selger, postbetjent og funksjonær i kommunen. Hun giftet seg i 1940 og fikk et barn samme år. Hennes mann falt i 1943 under andre verdenskrig. I 1945 flyktet hun med sitt barn fra Pommern til Wesenbergland.

I Berlin ble hun lærer uten videregående skole, slik det var mulig i etterkrigstidens Tyskland. Hun ble snart rektor i en skole i arbeiderbydelen Wedding, senere skoleråd i kommunen.

Schlei ble medlem av SPD i 1949. I 1969, kort tid etter en kreftoperasjon, ble hun medlem av Forbundsdagen, valgt i Berlin. Hun var parlamentarisk statssekretær for forbundskansler Willy Brandt, inntil hun etter valget i 1976, ble minister.

Referanser

Eksterne lenker 
 

Tyske ministre for økonomisk samarbeid
Medlemmer av Forbundsdagen